钦定古今图书集成/理学汇编/文学典/第078卷 > 吴时
## 钦定古今图书集成/理学汇编/文学典/第078卷 > 吴时

按《宋史》本传：“时字伸道，邛州人。初举进士，得学究出
身，再试中甲科，知华州郑县，转运使檄州餫米五万
输长安，郑独当三万。时贻书使者曰：‘会三万斛之费，
以车则千五百乘，以卒则五万夫，县民可役者才二
百五十八户耳。古者用师则赢粮以养兵，无事则移
兵以就食，诚能移兵于华，则前费可免。华、雍相去百
六十里，一旦欲用，朝发而夕至矣’。”使者从其言。陆师
闵干秦蜀茶马，辟为属。章楶欲以御史荐，力辞之。徽
宗求言，远臣上章封识多不能如式，有司悉却之，时
建言乃得达。为睦亲宅教授，提举永兴军路学事。华
州诸生有触忌讳者，教授欲上之，曰：“是间言语，皆臣
子所不忍闻。”时即火其书曰：“臣子不忍闻，而令君父
闻乎？”召为工部员外郎，改礼部兼辟雍司业。大观兴
算学，议以黄帝为先师。时言：“今祠祀圣祖，祝板书臣
名，亦释奠孔子，但例中祀。数学，六艺之一耳，当以何
礼事之？”乃止。迁太仆少卿。张商英罢相，言者指时为
党，出知耀州，又降通判鼎州，未赴，提举河东常平。岁
饥，发公粟以振民。童贯经略北方，每访以边事，辄不
答。还，为大晟典乐，擢中书舍人、给事中。内侍何䜣谪
监衡州酒，犹领节度使，时奏夺之。又因进对及取燕
事，曰：“祖宗盟血未干，渝之必速乱。”蔡攸闻之，以告王
黼，黼怒，斥为腐儒。时求去，以徽猷阁待制兼侍读，俄
提举上清太平宫。西归，遇其里人赵雍，为言取燕必

厨。”